paragraph_text: Plan je bio da se izabranim vijećima regija daju značajne ovlasti. Na referendumu 1998. građani Londona su odlučili da žele vijeće koje će zajedno s gradonačelnikom činiti vlast u regiji Veliki London. Godine 2004. u regiji Sjeveroistok je održan referendum, ali su građani odbili mogućnost osnivanja regionalnog vijeća. Nakon toga odustalo se od planiranih referenduma u drugim regijama. Imenovana vijeća regija bi trebala prestati postojati do 2010. godine, a njihove ovlasti bi se trebale prebaciti na niže jedinice lokalne uprave.